Diari Oficial de la Generalitat Valenciana


Sumari del DOGV 5867, del 10-10-2008 (2008/11689)

RESOLUCIÓ de 18 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració com a àrea de rehabilitació de municipis de menys de 2.000 habitants, les pedanies de Chiva, Ortells, Herbeset i la Pobla d'Alcolea. Expedient número 12/0002/2007/080.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11839


Data del document
:   18-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Morella
    * renovació urbana
    * ajuda a la construcció
    * administració local
    * protecció del patrimoni
    * patrimoni arquitectònic
    * pla d'urbanisme

RESOLUCIÓ de 18 d'agost de 2008, de la Conselleria de Medi Ambient, Aigua, Urbanisme i Habitatge sobre la declaració com a àrea de rehabilitació de municipis de menys de 2.000 habitants, les pedanies de Chiva, Ortells, Herbeset i la Pobla d'Alcolea. Expedient número 12/0002/2007/080. [2008/11176]
Antecedents de fet
Primer. L'Ajuntament de Morella ha sol·licitat la declaració com a àrea de rehabilitació de municipis de menys de 2.000 habitants.
Segon. Les superfícies delimitades comprenen la totalitat del nucli urbà de les pedanies. Es tracta de poblacions molt pintoresques, amb una trama urbana i edificacions característiques i molt representatives de la zona del Ports. Els nuclis urbans d'aquestes poblacions segueixen el mateix esquema, i s'adapten a l'orografia del terreny. Els carrers són estrets amb xicotetes places que espongen la trama.
Tercer. La superfície de l'àrea representa el 100% del nucli urbà de les pedanies incloses en la declaració. Aquesta suposa un total de 489 habitatges, entre els quals i atés l'estat de l'edificació i el caràcter estacional d'aquesta s'estima una intervenció privada sobre 90 habitatges aproximadament.
Quart. El planejament urbanístic d'aquestes està inclòs en el Pla general d'ordenació urbana de Morella, aprovat en 1994.
Cinqué. A fi de promoure la rehabilitació i regeneració del centre històric, l'Ajuntament de Morella proposa una subvenció de l'1% del pressupost d'execució material de les obres de rehabilitació que es duguen a terme.
Sisé. La llista d'equipaments i infraestructures previstos per a rehabilitar mitjançant inversió pública és la següent:
A Chiva:
El forn municipal, el graner, les antigues escoles i l'edifici de la Cambra Agrària, per a destinar-los a edificis multifuncionals.
Reurbanització de la pujada al cementeri, carreró de la Placeta, carreró de la Costa i carrer Solana.
A Ortells:
Pavimentació de la plaça de l'Església, com també dels accessos a la població.
A Herbeset:
Reurbanització de l'accés a l'Església, plaça, calvari i carrer Fosagás.
A la Pobla d'Alcolea
Rehabilitació de l'antiga escola, casa de la mestra i el forn com a edificis multifuncionals.
Reurbanització del carrer del Forn i la plaça de la Mare de Déu de les Neus.
Seté. El 17 d'agost de 2007 el Servei Territorial d'Habitatge i Projectes Urbans emet un informe, en el qual es proposa la declaració de la zona delimitada en els plànols adjunts com a àrea de rehabilitació.
Huité. El 18 d'abril de 2008 el Servei de Rehabilitació de la Direcció General d'Habitatge i Projectes Urbans emet una proposta de declaració d'àrea de rehabilitació, en la qual es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació de municipis de menys de 2.000 habitants, la delimitació de la qual es fixa en els plànols adjunts.
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en l'esmentat àmbit.
Tercer. Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. El període de vigència de l'àrea de rehabilitació declarada serà el que corresponga al pla d'habitatge en què s'emmarca.
Cinqué. De conformitat amb la disposició addicional huitena del Decret 81/2006, de 9 de juny, i l'Ordre de 15 de novembre de 2004, de la Conselleria de Territori i Habitatge, després de la declaració d'àrea, s'instal·larà un cartell informatiu, segons model facilitat per aquesta Conselleria.
Contra aquesta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà a la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que considere oportú.
València, 18 d'agost de 2008.- La directora general d'Habitatge i Projectes Urbans: María Jesús Rodríguez Ortiz.